**POŠTOVÁ BANKA**

**Štatút súťaže o VOUCHER v hodnote 30 eur na nákup kníh v sieti kníhkupectiev Panta Rhei**

(ďalej len „**Štatút**“alebo „**Súťaž**“)

**I. Vyhlasovateľ Súťaže**

Obchodné meno: Poštová banka, a. s.

Sídlo: Dvořákovo nábrežie 4, 811 02 Bratislava

IČO: 31 340 890

zapísaná v obchodnom registri Okresného súdu Bratislava I, oddiel Sa, vložka č. 501/B

(ďalej len „**Banka**“ alebo „**Vyhlasovateľ**“)

**II.** **Termín konania Súťaže**

Od 14. 11. 2020 do 19. 11. 2020 vrátane (ďalej len „**Termín konania Súťaže**“).

**III.  Podmienky účasti v Súťaži**

1. Súťaž sa uskutoční na užívateľskom účte Banky na sociálnej sieti Instagram (ďalej len „Instagram“), ([www.instagram.com/postovabanka](http://www.instagram.com/postovabanka)).
2. Súťaže sa môže zúčastniť každá plnoletá fyzická osoba s aktívnym používateľským účtom na Instagrame v súlade s podmienkami používania Instagramu, ktorá vloží k súťažnému príspevku uverejnenom na používateľskom účte Instagram Banky v Termíne konania Súťaže nižšie uvedený komentár a/alebo označí Banku vo svojej instastories (ďalej len „Účastník Súťaže“), na základe splnenia zadania:

Čo práve čítate vy? Inšpirujte nás svojou odpoveďou v komentári a jeden z vás od nás získa voucher na nákup kníh v sieti kníhkupectiev Panta Rhei v hodnote 30 eur. Ak nás navyše označíte so svojou rozčítanou knihou v storke, vaša šanca na výhru sa zdvojnásobí.

**IV.** **Výhra v Súťaži**

Výhrou v Súťaži je VOUCHER v hodnote 30 eur na nákup kníh v sieti kníhkupectiev Panta Rhei (ďalej len „**Výhra**“).

**V. Výherca Súťaže a  Podmienky odoslania Výhry**

1. Výhercom Súťaže bude ten Účastník Súťaže, ktorého príspevok Banka vyžrebuje spomedzi všetkých komentárov a zdieľaní (ďalej len „**Výherca**“). Výhercom sa môže stať len jeden Účastník Súťaže.

2. Účastník Súťaže, ktorý sa do Súťaže zapojil viac ako jedným komentárom a jedným zdieľaním, bude z  výberu vylúčený.

3. Výherca bude Bankou o Výhre informovaný v lehote do 3 pracovných dní odo dňa jeho výberu, a to zaslaním správy z užívateľského účtu Instagramu Banky na používateľský účet Instagramu Výhercu (ďalej len „**Správa Banky**“), prostredníctvom ktorého sa Výherca zapojil do Súťaže. Správou Banky bude Výherca požiadaný o poskytnutie adresy trvalého pobytu alebo korešpondenčnej adresy a telefónneho čísla. Náklady spojené s doručením Výhry znáša Banka.

4. Pokiaľ Výherca neodpovie prostredníctvom svojho Instagramu Banke na Správu Banky do 48 hodín odo dňa jej zaslania, bude na miesto Výhercu spomedzi Účastníkov Súťaže, ktorí splnili podmienky Súťaže, vybraný ďalší Účastník Súťaže, ktorý sa tým stane Výhercom.

5. Vyhlásenie výsledkov Súťaže s uvedením Výhercu uverejní Vyhlasovateľ na Instagramu Banky, a to bez zbytočného odkladu po ukončení Termínu konania Súťaže.

**VI.** **Vylúčenie zo Súťaže**

1. Zo Súťaže sú vylúčené osoby v pracovnom pomere alebo v pomere obdobnom pracovnému pomeru s Bankou alebo s niektorou zo spoločností patriacich do skupiny Banky. Spoločnosti patriace do skupiny Banky sú uvedené na internetovej stránke Banky [www.postovabanka.sk](https://l.facebook.com/l.php?u=http%3A%2F%2Fwww.postovabanka.sk%2F&h=ATMdxBK5uaTE4xRcwGzkbf_uYYm5lvlxZdLkgGF1OA45a7E1MnzNfl6XzvvZvEPFJt5OI6PKS8VQ5_9wPu6KvtVEMObAgF-8HFnL8mvyOgt9DkajKIAAY7NkvqSb2QtIbFJJfV18INUs&s=1) (ďalej len „**Internetová stránka Banky**“).

2. Ak sa preukáže, že Výherca je osobou podľa 1. bodu tohto článku Štatútu, alebo že Výherca porušil podmienky Instagramu, napr. neoprávneným zásahom do mechanizmu Súťaže a/alebo koná v rozpore s dobrými mravmi a/alebo platnými právnymi predpismi, Výhra sa tejto osobe neodovzdá a za Výhercu na jej miesto bude vylosovaný iný Účastník Súťaže.

3. Vyhlasovateľ si vyhradzuje právo nezaradiť do Súťaže, prípadne vylúčiť zo Súťaže osoby, ktoré nespĺňajú všetky predpoklady a/alebo podmienky uvedené v tomto Štatúte. Na Účastníkov Súťaže, ktorí nespĺňajú predpoklady a podmienky na zaradenie do Súťaže, sa neprihliada.

**VII. Zdanenie výhier**

Peňažné a nepeňažné ceny alebo výhry z reklamných súťaží a žrebovaní v hodnote neprevyšujúcej 350 eur za jednu cenu alebo výhru sú od dane oslobodené. Ak ceny alebo výhry presiahnu sumu 350 eur, zdaneniu podlieha len príjem presahujúci túto sumu.

Peňažné výhry podliehajú zdaneniu daňou vyberanou zrážkou v čase výplaty.

Vyhlasovateľ Súťaže má povinnosť písomne oznámiť Výhercovi hodnotu nepeňažnej Výhry. Výherca si príjem z Výhry zdaní sám prostredníctvom podania daňového priznania k dani z príjmov za príslušné zdaňovacie obdobie.

**VIII.** **Záverečné ustanovenia**

1. Tento Štatút sa stáva účinným dňom jeho zverejnenia na Internetovej stránke Banky. Účastníci Súťaže, ktorí sa zúčastnia Súťaže, vyjadrujú svoj bezvýhradný a bezpodmienečný súhlas s obsahom tohto Štatútu.

2. Banka si vyhradzuje právo kedykoľvek zmeniť Štatút a podmienky Súťaže v ňom obsiahnuté. Zmenené podmienky Súťaže a podmienky poskytnutia Výhry budú zverejnené na Internetovej stránke Banky a sú účinné dňom ich zverejnenia.

3. Na zaradenie do Súťaže ani na Výhru nie je právny nárok. Účasť v Súťaži je neprevoditeľná a nemôže byť ani predmetom dedičského práva.

4. Banka si vyhradzuje právo Súťaž kedykoľvek obmedziť, odložiť, prerušiť, zmeniť alebo zrušiť. Taktiež si vyhradzuje právo posunúť termín začiatku a ukončenia Súťaže a/alebo jej jednotlivých súťažných kôl, termín oznámenia Výhercov alebo termín poskytnutia Výhry, a to v odôvodnených prípadoch (napr. pri zlyhaní technického zabezpečenia vyhodnotenia Súťaže a z iných dôvodov).

5. V prípade rozporu propagačných materiálov s týmto Štatútom má prednosť Štatút. V prípade potreby poskytnutia záväzného výkladu Štatútu je oprávnený tento poskytnúť výlučne Banka.

6. Výherca, ktorý splní všetky podmienky odoslania Výhry súčasne podľa V. bodu Štatútu, udeľuje Banke v súlade so Zákonom č. 122/2013 Z. z. o ochrane osobných údajov a o zmene a doplnení niektorých zákonov (ďalej len „ZOOÚ“) dobrovoľný a výslovný súhlas na spracúvanie svojich osobných údajov v rozsahu identifikačných údajov (meno, priezvisko, adresa trvalého pobytu alebo korešpondenčná adresa a telefónne číslo na účely posúdenia splnenia Podmienok Súťaže a údajov potrebných na odovzdanie Výhry a na účely vyhodnotenia Súťaže na obdobie jedného (1) mesiaca odo dňa udelenia súhlasu. Banka vyhlasuje, že v rámci spracúvania osobných údajov nevykoná zlučovania osobných údajov Výhercu. Osobné údaje Účastníka Súťaže nebudú prenášané do tretích krajín a nebudú zverejnené.

Účastník Súťaže je podľa § 28 ZoOOÚ oprávnený najmä požadovať informácie o stave spracúvania svojich osobných údajov v informačnom systéme; informácie o zdroji, z ktorého boli získané jeho osobné údaje; odpis svojich osobných údajov, ktoré sú predmetom spracúvania; požadovať opravu svojich nesprávnych, neúplných alebo neaktuálnych osobných údajov; informáciu o likvidácii svojich osobných údajov pri splnení účelu spracúvania alebo pri porušení osobitného predpisu; zo zákonných dôvodov podať námietky proti spracúvaniu svojich osobných údajov a nepodrobiť sa rozhodnutiu Banky pri spracúvaní svojich osobných údajov; pri porušení zákona o ochrane osobných údajov má právo obrátiť sa na Úrad pre ochranu osobných údajov SR a žiadať zaistenie nápravy; má právo kedykoľvek odvolať súhlas so spracúvaním svojich osobných údajov na účely podľa tohto bodu Štatútu zaslaním písomného oznámenia podpísaného Súťažiacim na adresu sídla Banky, odvolanie súhlasu je účinné dňom jeho doručenia Banke.

7. Prípadné spory, ktoré vzniknú z tejto Súťaže alebo v súvislosti s ňou, sa jednotliví Účastníci Súťaže a Banka zaväzujú riešiť dohodou. Vymáhanie výhier alebo účasti v Súťaži súdnou cestou je vylúčené.

8. Ostatné skutočnosti v tomto Štatúte neupravené sa riadia príslušnými ustanoveniami zákona č. 40/1964 Zb. Občiansky zákonník v platnom znení.

9. Tento Štatút je prístupný na nahliadnutie na Internetovej stránke Banky.

**Bratislava 11.11. 2020**